Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
Kuli mukulwane wavaka-kwimba. Samu yavana vaKola.+
49 Enu vatu veka naveka muvosena, ivwenu.
Ivwililenu, enu mwatwama hakaye muvosena,
2 Enu vatu vamokomoko nayenu vavalemu,
Enu vaka-luheto nayenu vaka-kuhutwa muvosena.
3 Kanwa kami nakahanjika vyuma vyamangana,
Kushinganyeka chamumuchima wami+ nachisolola kunangakana.
4 Nangwivwilila kuchishimo.
Nangulumbununa kashimutwiji kami nakalyalya.
5 Ikaze nangwivwila woma mulwola lwaukalu,+
Omu vatu vaze vali nakusaka kungunongesa vanangujingilika navilinga vyavo vyavipi?
6 Vaze vafwelela muluheto lwavo,+
Vaze veji kulivwimbilanga havikumba vyavo vyavivulu,+
7 Naumwe wauchi nahase kusokola ndumbwenyi,
Chipwe kuhana Kalunga ndando yakumusokolako.+
8 (Ndando yakusokola mwono wamutu yapwa yayikalu chikuma,
Ngocho kaveshi kahasa kuyifwetako)
9 Mangana ayoyenga haya myaka yosena nakuzeneka kumona wina.+
10 Vatu veji kumonanga vaka-mangana vali nakufwa.
Navileya navaze vazeneka mangana vosena vali nakufwa,+
Kaha vali nakuseza luheto lwavo kuvatu veka.+
11 Veji kujinanga kachi jizuvo javo jitwamenga haya myaka yosena,
Najimbalaka javo nawa kachi jitwamenga hachisemunwino hichisemunwino.
Membo avo vawaluka majina avo.
12 Oloze mutu numba apwa tuhu naulemu, keshi kuyoya likako.+
Napu nge tunyama vaze veji kufwanga.+
13 Evi vikiko vyeji kusolokanga kuli vileya,+
Nakuli vaze veji kuvakavangizanga, vaze veji kwivwilanga kuwaha vyuma vyamokomoko veji kuhanjikanga. (Sela)
14 Vali nakuvatembwila muFuka nge mikoko.
Kufwa nachivafunga.
Navavayula kuli vaka-kusungama+ nachimene.
Kaveshi kupwako chekako.+
Fuka+ yikiko nayipwa limbo lyavo, keshi ngandako.+
15 Oloze Kalunga mwangulwila kungolo jaFuka,+
Mwomwo mwangukwachilila. (Sela)
16 Kanda nawivwa woma omu mutu mwaheta luhetoko,
Omu zuvo yenyi nayisoloka ulangaji chikuma,
17 Mwomwo omu mwafwa keshi kumbata chuma numba chimweko.+
Upahu wenyi keshi kuya nawo mufukako.+
18 Eji kulisangejekanga ivene shimbu ali nakuyoya.+
(Vatu veji kwalisanga mutu nge nafukila.)+
19 Oloze mwafwa nganomu vafwa vakakuluka jenyi.
Kaveshi kukamona cheka musanako.
20 Mutu uze azeneka kutachikiza vyuma kanevi, numba apwa tuhu naulemu,+
Napu nge tunyama vaze veji kufwanga.
Share
Share
NEW WORLD TRANSLATION OF THE HOLY SCRIPTURES (2013 REVISION)
Jisamu 49
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn cjk_Latn ewe_Latn cjk_Latn cjk_Latn fij_Latn cjk_Latn cjk_Latn cjk_Latn cjk_Latn cjk_Latn umb_Latn tso_Latn kmb_Latn cjk_Latn cjk_Latn cjk_Latn cjk_Latn cjk_Latn umb_Latn cjk_Latn umb_Latn cjk_Latn cjk_Latn umb_Latn cjk_Latn kon_Latn cjk_Latn cjk_Latn kon_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn kon_Latn cjk_Latn cjk_Latn cjk_Latn kon_Latn eng_Latn eng_Latn kor_Hang kmb_Latn fij_Latn cjk_Latn eng_Latn